Bukedde Online - Asangiddwa ng'abba ebyuma ebikola oluguudo aba LDU bamukubye amasasi
Asangiddwa ng'abba ebyuma ebikola oluguudo aba LDU bamukubye amasasi
Poliisi ezzeemu n'ekwata eyali omubalirizi...
Bansala balemesezza Town Clerk okugula TV...
ABASERIKALE aba LDU baliko omusajja gwebakubye amasasi n'atwalibwa mu ddwaliro nga biwala ttaka era ne bakwata ne munne gw'abadde naye nga bano basangiddwa lubona nga babba ebyuma ebyatekebwa ku makubo ku luguudo lwa Entebe Express High way.
Akubiddwa amasasi ategerekeseeko elya Gonzaga Ssempijja 37 ne mune Innocent Turinawe 30 nga ye yewaddewo mu mikono gya poliisi n'atwalibwa ku poliisi ye Entebe nga bano okukubibwa amasasi kyaddiridde okubasanga ekiro ku ssaawa kkumi ez’okumakya ku kyalo kye Lutaba mu Ggombolola ye Bukasa nga babba ebyuma ku kubo kyokka ababiri bano bwebalabye aba LDU nga bagya kwekudduka ne babayimiriza ne bagaana okuyimilira nga wano kwekutandika okubawekerezza amasasi okukkakkana nga gakutte Ssempijja wabula Turinawe bweyalaba nga munne bamukubye amasasi neyewaayo ne bamukwata era ne bamukwasa poliisi ye Entebe.
Omwogezi wa magye ag’okuttaka Col: Henry Obbo yagambye nti Gavument eteeka ssente nyingi mu nguudo naye ebyuma ebisinga bibbiddwa nga bakugenda mu maaso n’okukola ekikwekweto ku Bantu abanyaga ebyuma ku makubo